Александър Блок
Нощ. Градът се успокои…

Превод от руски: Петър Велчев, 1992

chitanka.info

Нощ. Градът се успокои.

Зад големия прозорец

е тихо и тържествено,

като че ли човек умира.

Но там стои някой тъжен,

разстроен от неуспехи,

и с разгърдена риза

се взира в звездите.

— Звезди, звезди, кажете

причината за скръбта!

И все тъй се взира във звездите.

— Звезди, звезди,

откъде иде тази скръб?

И звездите разказват.

Всичко разказват звездите.

1906

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.